google/wiki40b huggingface dataset:
Sekolah Menengah Kebangsaan Gudang Rasau

Sejarah Penuh

Sekolah Menengah Kebangsaan Gudang Rasau telah ditubuhkan pada 1 Januari 2001. Pada peringkat awalnya sekolah ini menumpang di SMK Paya Besar kerana bangunan sekolah ini tidak dapat disiapkan oleh pihak kontraktor. Pengetua yang pertama menerajui sekolah ini ialah Encik Rosdi bin Ismail. Sekarang Encik Rosdi telah menjadi Pengarah Pelajaran Pahang.
​
Pada ketika itu jumlah pelajar yang mendaftar hanya seramai 76 orang dan tenaga pengajar seramai 9 orang manakala kakitangan bukan guru seramai 3 orang. Pada tahun 2002 sekolah ini menumpang di SK Mat Kilau ekoran kerja-kerja pembinaan masih lagi diteruskan. Pada ketika itu jumlah pelajar adalah seramai 191 orang yang terdiri pada pelajar Tingkatan 1 dan Tingkatan 2. Kakitangan akademik pada ketika itu seramai 13 orang manakala bukan akademik seramai 8 orang.
​
Pada tahun 2003, sekali lagi sekolah ini menumpang di SK Mat Kilau kerana bangunan sekolah masih belum disiapkan oleh pihak kontraktor. Pelajar yang diterima masuk ke sekolah ini kebanyakannya dari taraf sosio ekonomi yang sederhana dan rendah. Pada 1 September 2004, merupakan hari bersejarah bagi warga SMK Gudang Rasau kerana telah berpindah ke bangunan sendiri walaupun  dalam keadaan serba kekurangan.
Vilaflor

Vilaflor merupakan sebuah kawasan perbandaran di Sepanyol di Santa Cruz de Tenerife, di komuniti autonomi Canary.
Liepāja

Liepāja (bahasa Jerman: Libau, bahasa Lituania: Liepoja, bahasa Poland: Lipawa, bahasa Rusia: Либава / Libava atau Лиепая / Liyepaya, bahasa Yiddish: ליבאַװע /Libave) merupakan bandar ketiga terbesar di Latvia dan berpenduduk 78 145 orang (2016). Bandar yang terletak di tepi Laut Baltik ini didirikan pada tahun 1253.
Keluasan bandar ini 60.4 km² dan kepadatan penduduknya 1,419.04 orang/km².
Negeri autonomi Khanty-Mansi

Geografi

Sungai utama dikawasan ini ialah sungai Ob, ia mengalir ke terus ke sungai Irtysh.

Zon Waktu

Khantia-Mansia terletak dibawah Zon Waktu Yekaterinburg(YEKT/YEKST). UTC ialah +0500 (YEKT)/+0600 (YEKST).
Stuart Little 2

Pelakon

Filem ini turut disertai oleh beberapa orang pelakon terkenal, antaranya adalah Michael J. Fox, Geena Davis, Hugh Laurie

Ringkasan

Stuart dan Snowbell berkeliaran di seluruh bandar untuk menyelamatkan rakan-rakan mereka.
Tapa, Kota Utara

Poskod

Poskod yang digunakan di Tapa adalah 96125. Terdapat 10 buah desa di dalam daerah kecamatan Kota Utara.
Águila Roja, la película

Pelakon

Filem ini turut disertai oleh beberapa orang pelakon terkenal, antaranya adalah David Janer, Javier Gutiérrez, Francis Lorenzo
Masjid Mukim Panchor

Pentadbiran

Masjid Mukim Panchor memiliki nombor pendaftaran masjid No Daftar: MY-03-KB-00399.
Meriam Karbit

Meriam Karbit ialah sejenis mercun buatan sendiri yang popular dan merupakan acara tahunan yang disambut pada setiap malam terakhir Ramadan, semasa musim perayaan Hari Raya. Permainan ini juga sudah lama menjadi adat oleh penduduk di Pontianak, Kalimantan Barat yang rata-ratanya terdiri daripada keturunan Melayu. Menurut laman blog Wisata Pontianak, kewujudan Meriam Karbit di wilayah itu sebenarnya dikatakan bagi mengusir banyak hantu puntianak (dikenali di Indonesia sebagai kuntilanak). Pemerintah ketika itu, Sultan Sayyid, telah mengarahkan agar meriam-meriam dinyalakan dan ditembak bagi mengusir hantu-hantu itu dan daripada itulah ia menjadi tradisi pada setiap sambutan Hari Raya Aidilfitri.
Di Pontianak, di tepian Sungai Kapuas, sudah menjadi adat dan kebiasaan masyarakatnya untuk memainkan meriam karbit, biasanya bermula dari 10 malam terakhir bulan Ramadan beramai-ramai.

Bagaimana ia berfungsi

Meriam karbit diperbuat daripada kayu besar berdiameter sekitar 50 hingga 100 sentimeter dan panjang mencecah antara empat hingga tujuh meter dan mempunyai lubang di bahagian tengah bagi memudahkan api dinyalakan untuk menembak meriam. Cara pengendaliannya mirip kepada meriam buluh yang biasanya dimainkan di Semenanjung Malaysia, namun apa yang membezakannya ialah saiz yang begitu besar sehingga menghasilkan kesan letupan yang kuat.
Satu lubang pencucuh akan ditebuk pada pangkal batang Karbit dan campuran kalsium karbida dan air dimasukkan. Tindak balas kimia yang terhasil daripada campuran kalsium karbida dan air di dalam batang kayu akan menghasilkan asetilena, gas yang mudah meletup. Gas asetilena akan meletup apabila didedahkan kepada api. Letupan tersebut boleh mengakibatkan kecederaan teruk jika tidak dikendalikan dengan berhati-hati.

Bahaya bermain meriam karbit

Sebagaimana bahan letupan yang lain, meriam karbit boleh mendatangkan kecederaan sekiranya berlaku kegagalan pada batang kayu yang digunakan bagi menahan letupan yang terhasil. Hal ini menjadikan ia tidak dapat dijangka. Letupan inilah yang berbahaya kerana batang kayu yang berderai akan terpercik, tak termasuk bahan api yang mungkin akan terpercik dan menyebabkan kelecuran dan kecacatan kekal pada muka dan anggota badan akibat letupan tadi.
Selain itu, terdapat bahaya daripada 'sisa toksik' kabaid yang berasid yang mampu menipiskan kulit yang terdedah di samping wapnya mengancam paru-paru sekiranya dihidu untuk tempoh yang lama. Selain itu, terdapat bahaya melecur terkena api lampu kabaid, dan juga bahaya ketika berlaku letupan terlewat. Bahaya letupan lewat berlaku apabila pemain cuba memeriksa meriam yang tidak meletup selepas dicucuh, lantas meriam meletup ketika mereka sedang melihat ke dalam meriam.

Langkah pencegahan

Batang kayu yang digunakan sebagai meriam batang karbit itu akan disimpai ketat dengan menggunakan rotan. Simpaian ini dilakukan pada tiga atau empat tempat penting. Antaranya adalah di bahagian muncung, tengah dan pangkal. Bagaimanapun, simpaian ini tidak mengurangkan bahaya melecur terkena api lampu kabaid.
Tosham

Demografik 2001

Menurut bancian India pada tahun 2001, Tosham memiliki bilangan penduduk seramai 11,271. Dari jumlah tersebut, kaum lelaki membentuk 53% dari jumlah keseluruhan populasi dan wanita seramai 47%.

Pendidikan 2001

Menurut bancian India pada tahun 2001 Tosham memiliki kadar pendidikan (kebolehan membaca) 64%, melebihi kadar purata kebangsaan 59.5%; dengan 60% lelaki dan 40% wanita mampu membaca. 14% dari populasi berusia di bawah 6 tahun. (2001)
Beberan, Walantaka

Poskod

Poskod yang digunakan di Beberan adalah 42183. Terdapat 16 buah desa di dalam daerah kecamatan Walantaka.
Standardwing

Etimologi

George Robert Gray daripada Muzium British menamakan spesies ini sempena Alfred Russel Wallace, seorang ahli alamiah British dan penulis bukuKepulauan Melayu. Wallace ialah orang Eropah pertama yang memerikan burung ini pada tahun 1858.

Pemerian

Standardwing bersaiz sederhana, lebih kurang 28 cm panjang, berwarna hijau buah zaitun. Yang jantan memiliki jambul berwarna ungu lembayung dan ungu lembut, serta pelindung dada berwarna hijau zamrud. Ciri yang menonjol ialah dua pasang pelepah putih yang timbul dari tekuk kepak yang dapat dinaik atau diturunkan oleh burung. Yang betina tidak memiliki hiasan, lebih kecil, berwarna coklat buah zaitun tetapi memiliki ekor yang lebih panjang. Makanannya terdiri daripada serangga, artropod dan buah-buahan.
Chechnya

Zon waktu

Republik Chechnya terletak dibawah Zon Waktu Moscow (MSK/MSD). UTC ialah +0300 (MSK)/+0400 (MSD).
Tempelkulon

Poskod

Poskod yang digunakan di Tempelkulon adalah 45261. Terdapat buah desa di dalam daerah kecamatan Lelea.
Plachy-Buyon

Plachy-Buyon ialah sebuah komun yang terletak di komun Somme di Picardie di utara Perancis.
Bad Kreuznach (Verbandsgemeinde)

Bad Kreuznach merupakan sebuah kawasan perbandaran terletak di daerah Bad Kreuznach, North Rhine-Westphalia, Jerman.
Daichi Ishikawa

Kerjaya kelab

Daichi Ishikawa memulakan kerjaya profesionalnya pada tahun 2018 ketika bersama FC Gifu.
Daerah Bandar Tapah

Pentadbiran

Daerah Bandar Tapah merupakan salah sebuah daerah yang terdapat dalam negeri Sarawak, dan juga merupakan satu dari daerah yang terletak dalam pentadbiran Bahagian Kuching.
Hopi

Hopi ialah puak orang asli Amerika Syarikat yang sering dikenali atas penambahan jumlah penduduk benua Amerika Utara, terutamanya negeri Arizona di Amerika Syarikat.
Pada awal kurun ke-20, kerajaan AS menubuhkan sekolah harian, kempen dakwah, biro pertanian dan klinik di setiap kawasan pemeliharaan orang Asli. Dari tahun 1940-an hingga 1970-an, puak Navajo memindahkan kampung mereka dengan lebih dekat ke tanah Hopi, dan menyebabkan golongan Hopi membangkitkan isu ini ke perhatian kerajaan AS. Pada 24 Oktober 1936, puak Hopi meluluskan suatu perlembagaan. Puak Hopi mendapat kebanyakan pendapatan mereka daripada sumber semula jadi. Nama Hopi ialah singkatan daripada perkataan Hopituh Shi-nu-mu.
Bernes

Bernes ialah sebuah komun yang terletak di komun Somme di Picardie di utara Perancis.
Pontacq

Pontacq merupakan sebuah komun di jabatan Pyrénées-Atlantiques di barat-daya Perancis.
Panosteitis

Panosteitis, kadang-kadang disingkatkan kepada pano dalam kalangan pembiak baka, ialah satu keadaan tulang panjang yang kadang-kadang terlihat pada anjing baka besar. Keadaan ini bermanifestasi dengan nyeri tiba-tiba yang tidak berpenjelasan dan ketempangan yang kadang-kadang beranjak dari tungkai ke tungkai, biasanya pada umur antara 5 dengan 14 bulan. Tanda seperti demam dan kesusutan berat, dan gejala seperti anoreksia, dan ketidakbermayaan juga boleh terlihat. Sebabnya tidak diketahui, tetapi genetik, stres, jangkitan, metabolisme, atau komponen autoimun boleh menjadi faktor. Tumbesaran cepat dan makanan tinggi protein juga dicadangkan terlibat dalam patogenesis.
Panosteitis secara histologi bercirikan peningkatan kegiatan osteoblas dan fibroblas di dalam periosteum, endosteum dan sumsum tulang, menyebabkan fibrosis dan pembentukan tisu penghubung di dalam rongga medula tulang terjejas. Nyeri boleh disebabkan oleh tekanan meningkat di dalam rongga dan perangsangan reseptor nyeri di dalam periosteum.
Humerus paling kerap terjejas. Jantan lebih kerap terjejas daripada betina. Diagnosis dibuat dengan nyeri pada pempalpatan tulang panjang anggota. Sinar-X boleh menunjukkan pengingkatan ketumpatan rongga medula tulang terjejas, kerap dekat dengan foramen nutrien (tempat pembuluh darah memasuki tulang). Bukti ini mungkin tidak hadir sehingga sepuluh hari selepas permulaan ketempangan. Ubat nyeri dan pembatasan senaman boleh membantu untuk melegakan gejala, dan ketempangan biasanya hilang selepas berhari-hari hingga berminggu-minggu tanpa rawatan tambahan. Ulangan sehingga umur dua tahun boleh berlaku. Baka lebih besar, seperti anjing gembala Jerman, anjing pengutip keemasan, anjing pemburu basset, anjing Dobermann, anjing pengutip Labrador, dan anjing Rottweil, lebih terdedah kepada masalah ini. Terdapat satu kes panosteitis yang disyaki pada seekor unta berumur enam bulan yang cepat membesar dengan ketempangan tungkai beranjak.
Panosteitis juga dirujuk sebagai panosteitis eosinofili, enostosis, pengembangbiakan endosteum tulang baharu, dan eopan.
.km

.km adalah domain peringkat tinggi kod negara Internet untuk Comoros.
Kitab Nahum

Kitab Nahum di dalam Perjanjian Lama dan Tanakh ditulis oleh nabi Nahum untuk memperingati jatuhnya kota Niniwe, ibu negara bangsa Assyria, musuh ketat bani Israel. Peristiwa itu terjadi menjelang akhir abad ketujuh Sebelum Masihi dan dianggap sebagai hukuman Tuhan atas bangsa yang kejam dan angkuh itu.
Kampung Serkam Timor

Poskod

Poskod yang digunakan di Kampung Serkam Timor, Merlimau, Melaka ialah 77300.
Valmont, Seine-Maritime

Valmont ialah komun di jabatan Seine-Maritime dan di kawasan Haute-Normandie di utara Perancis.
Gandul, Limo

Poskod

Poskod yang digunakan di Gandul adalah 16512. Terdapat 8 buah desa di dalam daerah kecamatan Limo.
Hendra Aprida Gunawan

Rekod dengan pelawan

Berikut ialah senarai rekod dengan pasangan:
Setapak

Wangsa Maju sebagai zon utama di kawasan Setapak

Pusat kawasan Setapak ialah di Wangsa Maju. Wangsa Maju ialah sebuah perbandaran moden dan utama di Kuala Lumpur, Malaysia, dikelilingi oleh kawasan perumahan dan perdagangan Setapak. Wangsa maju Seksyen 10 terdiri dari blok penginapan blok A,B dan C serta ada dua blok bangunan perniagaan. Berhampiran dengannnya ada kondominum Sri Kinabalu, Sri Ledang dan Sri Loging. Institut Terjemahan Negara Malaysia Berhad (ITNM) terletak di Wangsa Maju.
Dari segi sejarah, Wangsa Maju ini dahulunya ialah estet getah Setapak dari tahun 1900-an hingga 1980-an. Kawasan perbandaran Wangsa Maju ditubuhkan pada tahun 1984. Wangsa Maju telah menjadi salah satu perbandaran terancang di Kuala Lumpur selepas Bandar Tun Razak dan Bandar Tasik Selatan.
.ae

.ae adalah domain peringkat tinggi kod negara Internet untuk Emiriah Arab Bersatu (UAE). Pengurusan domain ini diuruskan oleh Etisalat.
Steinbach am Donnersberg

Steinbach am Donnersberg merupakan sebuah kawasan perbandaran terletak di daerah Donnersbergkreis, Rhineland-Palatinate, Jerman.
Sim temu janji

Perwatakan

Dalam sim temu janji lazim, pemain mengawal watak lelaki yang dikelilingi watak perempuan. Gaya permainan melibatkan perbualan dengan gadis-gadis terpilih serta cubaan untuk meningkatkan "tolok percintaan" melalui pemilihan dialog yang sesuai. Permainan berlangsung dalam tempoh masa yang ditetapkan seperti sebulan atau tiga bulan. Setelah permainan tamat, pemain boleh kalah jika gagal memikat salah satu daripada watak gadis, mahupun berjaya memikat salah satu daripada gadis yang dipilih, ada kalanya dengan melakukan hubungan seks dengannya, mengahwininya (seperti dalam permainan Magical Date), dan/atau mencapai tahap cinta abadi. Pilihan ini memberikan permainan tersebut lebih nilai untuk dimainkan semula memandangkan pemain boleh menumpui gadis yang berlainan pada satu-satu masa untuk cuba memperoleh penamat yang berlainan.
Terdapat juga beberapa variasi bagi tema ini: percintaan sekolah menengah ialah yang paling lazim. Akan tetapi, sim temu janji juga boleh mengambil tempat di alam khayalan serta boleh melibatkan beberapa cabaran seperti melindungi gadis daripada raksasa. Sim temu janji, sebagai mana namanya, secara umumnya menyasarkan persekitaran romantik.
Nelayan (filem)

Pengarah

Filem Nelayan diarah oleh pengarah Jaafar Wiryo pada 1938.
Żabno

Żabno merupakan sebuah bandaraya yang terletak di wilayah Poland Kecil, Poland.
Cukanggenteng

Poskod

Poskod yang digunakan di Cukanggenteng adalah 40972. Terdapat buah desa di dalam daerah kecamatan Pasirjambu.
Tiga Orang Haji

Tiga Orang Haji adalah julukan kepada tiga orang ulama Minangkabau yang dianggap sebagai ulama yang paling awal membawa ajaran atau faham Wahabi ke Minangkabau. Ketiga orang ulama itu adalah Haji Miskin, Haji Piobang, dan Haji Sumanik. Disamping sebagai ulama, mereka juga dikenal sebagai perwira militer.

Riwayat

Ketiga orang ulama ini sudah lama berada di Timur Tengah, awalnya mereka menuntut ilmu agama Islam di Universitas Al Azhar, Kairo, Mesir, lalu kemudian ke Mekah, Arab Saudi. Sewaktu berada di tanah Arab, mereka menjalani dan melihat sendiri pergerakan Wahabi di sana.
Setelah mereka kembali ke Minangkabau pada awal abad ke-19, dan melihat sendiri praktek-praktek maksiat yang ada di Ranah Minang pada masa itu, mereka prihatin dan berniat hendak memperbaikinya dengan cara kaum Wahabi yang ada di tanah Arab. Kepulangan mereka disambut oleh beberapa ulama lainnya yang ada di Minangkabau, seperti Tuanku Nan Renceh dan beberapa ulama lainnya.
Pada usia 20-an tahun (1803), Tuanku Imam Bonjol bersama dengan Tuanku Nan Renceh belajar kepada Tiga Orang Haji tersebut. Ketiga orang haji inilah yang mengajari Tuanku Imam Bonjol selain Tuanku Nan Renceh dan Tuanku Nan Tuo. Oleh Mardjani Martamin, ketiga orang ini disebut sebagai Tiga Orang Haji.
Pendidikan di Amerika Syarikat

Prasekolah

Tidak ada wajib awam pratadika atau rancangan buaian di Amerika Syarikat. Dana kerajaan persekutuan rancangan prasekolah Head Start untuk kanak-kanak dari keluarga berpendapatan rendah, tetapi kebanyakan keluarga bertanggung jawab untuk mencari penjagaan anak prasekolah atau.
Di bandar-bandar besar, terdapat kadang-kadang prasekolah melayani anak-anak orang kaya. Oleh kerana beberapa keluarga kaya melihat sekolah sebagai langkah pertama menuju Ivy League, bahkan ada perunding yang mengkhususkan diri dalam membantu orang tua dan balita mereka melalui proses penerimaan prasekolah. Semakin, Tubuh tumbuh prasekolah yang mengadopsi standard antarabangsa seperti International Preschool Kurikulum

Kesihatan pelajar

Menurut Persatuan Kebangsaan Sekolah Perawat, 17% pelajar dianggap keobesan dan 32% kelebihan berat badan.

Pendidikan menengah

Sebagai sebahagian dari pendidikan di Amerika Syarikat, pendidikan sekunder biasanya merangkumi kelas 6 hingga 9 atau 10 hingga 12.
Zathura: A Space Adventure

Pelakon

Filem Zathura: A Space Adventure ini turut disertai oleh beberapa orang pelakon terkenal, antaranya adalah Josh Hutcherson, Jonah Bobo, Dax Shepard.

Ringkasan

Dua beradik bersaudara disedut masuk dalam pengembaraan antara galaksi apabila rumah mereka secara sihir terlontar melalui angkasa akibat permainan papan yang mereka bermain.
Checa

Checa merupakan sebuah kawasan perbandaran yang terletak di Sepanyol dalam wilayah Guadalajara, di komuniti autonomi Castile-La Mancha.
Sekolah Menengah Kebangsaan Taman Desa, Bandar Country Homes

Sejarah

Sejarah Sekolah
Sekolah Menengah Taman Desa mula ditubuhkan pada Oktober 2001.  Namun demikian,sekolah ini mula beroperasi pada 1 Januari 2002.  Bilangan warga pendidik pada tahun 2002 ialah seramai 20 orang dan dibantu oleh 4 orang kakitangan.  Bilangan pelajar pula hanya seramai 251 orang.  Pelajar-pelajar terdiri daripada pelajar Peralihan dan Tingkatan 1 sahaja.
Pada tahun 2003, bilangan pelajar bertambah kepada 660 orang.Pelajar-pelajar terdiri daripada kelas Peralihan, Tingkatan 1, 2 dan 4.
Menjelang tahun 2004, bilangan pelajar SMK Taman Desa mencecah ke angka 1219 orang.  Pertambahan ini merangkumi pelajar-pelajar daripada Peralihan hingga Tingkatan 5.  Manakala bilangan guru puala seramai 65 orang dan 8 orang kakitangan.
Pada hari ini, bilangan pelajar SMK Taman Desa Berjumlah 1762 orang dengan tenaga pengajar seramai 106 orang, 12 orang kakitangan sekolah dan kelas pula sebanyak 46 buah.  Sesi persekolahan dalam 2 sesi iaitu sesi pagi dan sesi petang.
Pada tahun 2009, SMK Taman Desa telah diberi tanggungjawab untuk menerima pelajar-pelajar STPM. Seramai 58 orang pelajar yang merupakan pelajar pertama Tingkatan Enam Rendah memulakan sesi pengajian pada Jun 2009.
Dari segi infrustruktur pula, beberapa kemudahan telah ditambah khusus untuk pelajar beriadah dan menjalankan aktiviti-aktiviti kokurikulum antaranya Balai Ilmu, Gelanggang bola keranjang, pondok-pondok bacaan serta tempat letak basikal. Segala kemudahan tambahan merupakan hasil insiatif pihak Persatuan Ibu Bapa Guru (PIBG).
Wangunsari, Rancah

Poskod

Poskod yang digunakan di Wangunsari adalah 46387. Terdapat buah desa di dalam daerah kecamatan Rancah.
.mt

.mt ialah domain peringkat tinggi kod negara Internet untuk Malta.
Parakan, Ciomas

Poskod

Poskod yang digunakan di Parakan adalah 16610. Terdapat buah desa di dalam daerah kecamatan Ciomas.
Old Enough

Plot

Di Bandar Raya New York, Karen (lakonan Rainbow Harvest) remaja dari kelas pertengahan-bawah, yang menjalinkan persahabatan dengan Lonnie (Sarah Boyd). Lonnie merupakan remaja berusia 11 tahun dan dari keluarga kelas atasan. Karen dan Lonnie saling menunjukkan dan belajar cara hidup mereka yang berbeza. Situasi menjadi sulit apabila abang Karen, Johnny (Neill Barry) menunjukkan minatnya kepada Lonnie dan Lonnie pun menaruh hati kepada Johnny. Namun, apabila seorang jiran baharu datang (Roxanne Hart) dan tinggal di dalam bangunan pangsapuri keluarga Karen, Johnny mula jatuh cinta kepada jiran tersebut. Hal ini telah menguji persahabatan Karen dan Lonnie.
Salillas

Salillas merupakan sebuah kawasan perbandaran yang terletak di wilayah Huesca, Aragon, Sepanyol
Pekan Batu 1 Sepang

Pentadbiran

Pekan Batu 1 Sepang merupakan salah sebuah mukim yang terdapat dalam negeri Selangor, dan juga merupakan satu dari mukim yang terletak dalam pentadbiran Daerah Sepang.
Mitsuboshi

☆☆☆ (みつぼし) (Romaji: Mitsuboshi, bahasa Melayu: Tiga Bintang) merupakan album pertama dari Tsukishima Kirari bersama Kusumi Koharu (Morning Musume). Ia berada dipasaran pada 28 Februari 2007 di bawah label Zetima.

Edisi terhad

Nombor katalog: EPCE-5456 Harga: 3,000 yen Bonus: 15 Buku Bergambar

Edisi biasa

Nombor katalog: EPCE-5457 Harga: 2,800 yen Bonus (cetakan pertama): Kad Happy Idol Life Kurukira
Genting Peres

Genting Peres terletak di Negeri Sembilan.
Labajos

Labajos merupakan sebuah kawasan perbandaran di Sepanyol di Segovia, di komuniti autonomi Castile dan León.
Hantu Lapar

Dalam kepercayaan Asia Timur, hantu lapar merupakan sejenis hantu yang dikaitkan dengan lapar, tema biasa bagi banyak kepercayaaan.
Christian Atsu

Porto

Atsu tiba di F.C. Porto ketika berumur 17 tahun. Pada 14 Mei 2011, dia dipanggil oleh pengurus pasukan utama, André Villas-Boas untuk perlawanan divisyen teratas menentang C.S. Marítimo, tetapi tidak beraksi ketika kemenangan 2–0.

Dipinjamkan ke Rio Ave

Seperti rakan sepasukannya Kelvin, Atsu dipinjamkan kepada Rio Ave F.C. untuk musim 2011–12. Dia membuat penampilan sulungnya pada 28 Ogos 2011, ketika kekalahan 0–1 kepada S.C. Olhanense.

Musim 2011-12

Pada 16 Disember 2011, Atsu membuka jaringan di S.L. Benfica pada minit ke-24, tetapi tuan rumah menang 5–1.

Musim 2012-13

Dia kembali ke Porto untuk musim 2012–13, bermain dalam kesebelasan utama dalam sembilan penampilan liga dan Porto menang liga kebangsaan buat kali ketiga berturut-turut.

Chelsea

Pada 1 September 2013, Atsu bersetuju untuk menyertai Chelsea atas kontrak selama lima tahun, dengan yuran perpindahan dilaporkan £3.5 juta.

Pinjam ke Vitesse

Tidak lama selepas itu, dia dipinjamkan kepada kelab Belanda, Vitesse, untuk baki musim 2013-14. Dia bermain 30 perlawanan untuk Vitesse dan menjaringkan 5 gol. Vitesse mengakhiri liga di tempat ke-6 dan layak ke play-off.

Pinjam ke Everton

Pada 13 Ogos 2014, Atsu menyertai Everton secara pinjaman sehingga akhir musim 2014–15. Atsu membuat penampilan pertamanya untuk Toffees masuk sebagai pemain gantian pada minit ke-81 ketika seri 2-2 dengan Arsenal.

Karier antarabangsa

Atsu membuat penampilan sulungnya untuk Ghana pada 1 Jun 2012 ketika menentang Lesotho, menjaringan gol dalam proses itu. Dia digambarkan oleh BBC sebagai seorang "prospek cemerlang", manakala ESPN menambah dia seorang yang "pantas dan secara tekniknya mengagumkan", dan berpotensi menjadi seorang bintang masa hadapan untuk pasukan kebangsaannya.
Atsu dipilih ke dalam skuad Piala Dunia FIFA 2014, dimana dia bermain dalam semua perlawanan Ghana.
Apa Ini Cinta

Apa Ini Cinta merupakan sebuah Drama lipur lara yang ditayangkan di stesen televisyen Indonesia, SCTV.
Mukim Penghulu Diman

Pentadbiran

Mukim Penghulu Diman merupakan salah sebuah mukim yang terdapat dalam negara Terengganu, dan juga merupakan satu dari mukim yang terletak dalam pentadbiran Daerah Hulu Terengganu.